DANNY SILK RAKASTA TOSITARKOITUKSELLA
VOIMALLISIA IHMISIÄ, VOIMALLISIA PÄÄTÖKSIÄ
Tervetuloa takaisin kurssille.
Rohkaistun siitä, että päätitte jatkaa kurssia.
Tänään aion puhua päätösten tekemisestä.
Se on tilaisuus, joka usein jää käyttämättä, -
kun päätetään mennä naimisiin tietyn ihmisen kanssa, -
ja kun päätetään naimisiinmenon ajankohdasta.
Oletteko valmiita ottamaan vastuun päätöksistänne?
Ajatteletteko sillä tavalla?
Jotkut oppivat jo lapsena, -
että joku muu on vastuussa heidän päätöksistään.
He osaavat vain totella ja mukautua.
Kun alatte tehdä voimallisia päätöksiä, -
teidän kielenkäyttönne muuttuu.
Alatte kohdella toisia ihmisiä eri tavalla.
Jos ette tee tietoista päätöstä siitä, kuinka teette päätöksiä, -
ette opi tekemään voimallisia päätöksiä.
Jos opitte tämän jo vanhemmiltanne, -
voitte olla kiitollisia.
Jos vanhempanne kasvattivat teistä voimallisia ihmisiä, -
olette saaneet suuren lahjan.
Kaikki eivät kuitenkaan ymmärrä sitä, -
eivätkä osaa opettaa sitä lapsilleen.
Joh. 15:16 "Te ette valinneet minua, vaan minä valitsin teidät."
Rakkauden perusolemukseen kuuluu, -
että on kyse valinnasta.
Valitsin sinut, kun vielä elit synnissä.
Valitsin sinut, kun olit viholliseni.
Valinta on rakkauden teko.
En valinnut sinua, koska sinä valitsit minut.
Viime kerralla kysyin, -
mitä kolmea asiaa puolisossanne arvostatte eniten.
Kun pariskunta tulee avioliittovalmennukseen, -
pyydän heitä esittelemään toisensa minulle.
He joutuvat kuvailemaan toisiaan.
"No..."
"Hän on seksikäs".
"Rakastan sitä, kuinka hän rakastaa minua."
"Kukaan ei ole rakastanut minua niin paljon."
"Vieläkö pitäisi sanoa jotain?"
Se ei ole hyvä alku.
On luonnollista tykätä ihmisestä, joka tykkää meistä.
Koira nuolee naamaa. "Ihana koira! Sehän tykkää minusta!"
Sen takia ei pidä mennä naimisiin.
"Pidän siitä, kuinka hän reagoi rakkauteeni."
"Haluan tehdä hänet onnelliseksi."
"Haluan ansaita hänen tunteensa!"
"Mistä lähestyvästä junasta puhut?"
Juuri niin.
Se ei kuitenkaan riitä syyksi elinikäiseen avioliittoon.
Laa la laa on huume.
Se on tyhmyyttä.
Kaikenlaista hullua sattuu, kun on päissään.
Haluan, että ajattelette ensin omaa dynamiikkaanne, -
ja sitten parisuhdettanne.
Teen teille pistokokeita.
Saatatte ajatella, että voimalliset ihmiset kontrolloivat kaikkea.
Ei se niin mene.
Ehkä pidätte dominoivia ihmisiä voimallisina.
Ei se mene niinkään.
"Hän voisi myydä tornedoja Oklahomassa."
En tarkoita sitä.
Kerron teille, kuinka ihmistyypit vaikuttavat suhteen dynamiikkaan.
Kahden voimattoman ihmisen liitto koostuu kahdesta ihmisestä, -
jotka eivät osaa hallita itseään.
He ovat molemmat pelokkaita ja kontrolloivia.
He pelkäävät kaikkea, mitä puoliso omatoimisesti tekee.
He ovat itse ahdistuneita siitä, etteivät he hallitse elämäänsä.
Kun kaksi tällaista menee naimisiin, ahdistus vain lisääntyy.
Heidän turvallisuutensa riippuu siitä, -
voivatko he kontrolloida puolisoaan.
He vaativat kontrollia itselleen.
Jos toinen ei alistu siihen, häntä rangaistaan.
Häntä rangaistaan suuttumalla, vetäytymällä -
tai nolaamalla.
Myös kyyneliä ja vihaista ääntä käytetään rangaistuskeinoina.
Tavoite on, että puoliso antaisi kontrolloida itseään.
Toisen kontrolloiminen ei todista vallasta, -
vaan alistetun osapuolen voimattomuudesta.
Kun alatte luovuttaa elämänne hallintavaltaa puolisolle, -
ettekä enää ole oma itsenne, -
se on osoitus heikkoudestanne, ei puolisonne voimasta.
Te ette hallitse omia asioitanne.
Tällaiset ihmiset tuntevat olevansa vahvoja silloin, -
kun he saavat kontrolloida puolisoaan.
He kuitenkin vain lisäävät ahdistustaan ja pelkoaan.
Sama malli siirtyy lapsille.
Saat olla kanssani, jos annat minun kontrolloida elämääsi.
Jos yrität olla oma itsesi, et rakasta minua.
Kontrolloiva asenne ympäröi koko perheen.
Se ympäröi puolisot.
Se luo illuusion vahvuudesta.
Se on vain pelkoa ja kontrollia.
Jos voimallinen ihminen menee naimisiin voimattoman kanssa, -
syntyy riippuvuussuhde.
Yksi puolisoista kykenee tekemään päätöksiä ja hallitsemaan itsensä.
Hän alkaa pelastaa heikompiaan.
He näkevät, kuka on itsetuhoinen.
Koska he ovat vahvoja ja vastuullisia, -
he alkavat pelastaa niitä, jotka ovat heikkoja.
Siitä seuraa se, -
että heikompi tulee riippuvaiseksi vahvemman pelastusyrityksistä.
Kuinka monta esikoista täällä on?
Teitä on opetettu pienestä asti auttamaan niitä, -
jotka eivät ole yhtä vahvoja.
"Auttaisitko äitiä? Auttaisitko pikkusiskoa?"
"Tuo sotku ei ole sinun, mutta voisitko silti korjata sen?"
"Pidä huoli, ettei pikkuveli joudu vaikeuksiin."
"Katso hänen peräänsä."
Te olette pienestä pitäen ottaneet vastuun toisen ihmisen elämästä.
Teidän on oltava varuillanne, -
ettette valitse kumppaniksenne ihmistä, jota teidän on suojeltava.
Se rooli on teille liian tuttu.
Se on vaikuttanut teidän luonteeseenne.
Rakkautta etsitään siitä, mikä tuntuu turvalliselta.
Tällainen ihminen kokee rakkautta, kun hän pelastaa toisia ihmisiä.
Jos hän ei ole tietoinen tästä taipumuksesta, -
hän menee naimisiin lapsen kanssa.
Hän päätyy sänkyyn lapsen kanssa, -
jos hän ei tule tietoiseksi siitä rakkauden kokemuksesta, -
jonka hän saa ihmisten pelastamisesta.
Hän pelastaa ihmisiä.
Paras vaihtoehto on se, että kaksi vahvaa ihmistä menevät naimisiin.
He ottavat vastuun päätöksistään, elämänlaadustaan, -
rakentamastaan rakkaudesta ja valitsemistaan sanoista.
He ottavat vastuun tunteistaan ja hallitsevat itseään.
Kun kaksi voimallista ihmistä hallitsevat itseään, -
he voivat olla oma itsensä.
He voivat olla oma itsensä toinen toisensa seurassa.
Pelko ei aja heitä kontrolloimaan.
He eivät usko saavansa kontrolloida muita ihmisiä.
He eivät halua, että kukaan kontrolloi ketään.
Tämä luo molemminpuolisen kunnioituksen.
Näin syntyy yhteys kahden vahvan ihmisen välille.
Jos yhteys katkeaa, he lähtevät eri teille.
Yhteys pitää suhdetta kasassa, ei kontrollointi, -
eikä pelastusyritys.
Suhteen liimana toimii rakkaus.
Vapaat ihmiset voivat rakastaa.
Riippuvuussuhteiden luominen on helpompaa.
"Rakastan sinua valtavasti. Jos lähdet, teen itsemurhan."
"En voi elää ilman sinua, joten tapan meidät molemmat."
Olen pitänyt perheväkivaltaa käsitteleviä työpajoja vangeille, -
jotka ovat syyllistyneet siihen.
Nuo ihmiset kantavat mukanaan sellaista pelkoa, -
joka pakottaa heidät vahingoittamaan toisia ihmisiä.
He pahoinpitelevät toisia ihmisiä, jotta he saisivat kontrolloida.
He eivät osaa rakastaa.
He ovat voineet olla vuosikymmeniä naimisissa.
Eräs mies oli minua pidempi ja laihempi.
Hänet pidätettiin, koska hän löi vaimoaan.
Sitä ennen vaimo oli lyönyt häntä paistinpannulla päähän -
ja iskenyt häntä aseella kasvoihin.
Hän löi miehen ensin maahan, ja sitten jatkoi aseella hakkaamista.
Lopulta mies meni tajuttomaksi.
Tällä kertaa mies puolusti itseään ja löi takaisin. Hänet pidätettiin.
Tätä oli jatkunut yli 25 vuotta.
Se ei ole rakkautta.
"Olemme olleet yhdessä 25 vuotta. Teimme sen lasten takia."
Se oli väärin tehty.
Lapsenne pitävät sitä normaalina.
Halusitteko antaa sellaisen mallin lapsillenne?
Kahdesta vahvasta tulee hyvä pari.
Tarkkailkaa kumppanianne.
Osaako hän olla onnellinen, vai tarvitseeko hän siihen apua?
Onko hän tyytyväinen, vai tarvitseeko hän siihen apua?
Onko hän toiveikas, vai tarvitseeko hän siihen apua?
Osaako hän rakastaa, vai tarvitseeko hän siihenkin apua?
Osaako hän johtaa itseään, -
vai kuvittelenko voivani tehdä kaiken hänen puolestaan, -
kunnes hän oppii toimimaan itse?
Olkaa varovaisia.
Monille käy niin, -
että kun heidän pitäisi muuttua, -
he lupaavat yrittää.
Yritän.
Etkä kuuntele minua?
Tämä ihan eri juttu! - Se on eri juttu vain mielessäsi.
Unohda se, mitä olet oppinut.
Yritetään sitten. -Älä yritä!
Tee se, tai älä tee sitä.
Yritys ei kelpaa.
Voimattomuuden kuulee äänestä.
Sen kuulee puhetyylistä.
Sen kuulee kerrontatavasta.
Kun seisotte alttarilla, ja pappi kysyy teiltä "tahdotko", -
vastaatteko "yritetään"?
"Yritetään."
Se on vaisu yritys vakuuttaa toinen siitä, että aikoo tehdä jotain.
Se nousee voimattomuudesta.
Sen taustalla on usko siihen, -
ettei omaa elämää voi hallita.
Voimattomat ihmiset käyttävät sanoja "en voi" ja "täytyy".
"Kerro heille totuus". "Enhän minä voi!"
"Hehän suuttuisivat!"
"Älä mene sinne." "Mutta minun on pakko!"
"En voi... Minun täytyy... On pakko..."
Kaikki välittyy puheemme kautta.
"Yritän" viestii siitä, -
ettemme halua ottaa vastuuta asian tekemisistämme.
Yritys ei riitä.
Vahva ihminen sanoo "Teen sen".
Teen sen. Olen.
Kyllä. Ei.
Voima näkyy puheessa.
Jos ette tiedä, oletteko vahvoja vai heikkoja, -
kuunnelkaa sitä, kuinka vastaatte pyyntöihin ja haasteisiin.
Puheenne paljastaa ajatuksenne.
Kuunnelkaa ihmisten puhetta.
Jos joku sanoo minulle vain yrittävänsä, -
kysyn häneltä, tekeekö hän sen vai ei.
"No, yritän ainakin." "Yritätkö vai teetkö?"
"En tiedä, pystynkö siihen."
"Kyllä vai ei?"
"Miksi teet tästä niin vaikeaa?"
En minä siitä vaikeaa tee.
Kyllä vai ei?
Vahvat ihmiset kokevat elämän eri tavalla.
Voimattomat ihmiset elävät ahdistuksen keskellä.
Paljon sotkua.
Voimattomat ihmiset syyttävät muita.
He syyttävät muita epäonnistumisistaan avioliitossa, -
lastenkasvatuksessa, perheen taloudessa ja työpaikalla.
Elämäni näyttää kurjalta, koska muut ihmiset ovat voimallisia, -
mutta minä en.
En voi vaikuttaa elämääni. Joku muu on vastuussa siitä.
Olen uhri, ja tarvitsen apua.
Joku pahis yrittää tuhota elämäni.
Voisitko sinä ottaa sen roolin?
Tule elämääni, jotta voin syyttää kaikesta sinua.
Haluan nähdä sinut tuskani aiheuttajana, -
jotta sukulaiseni voivat puolestaan pelastaa minut sinulta.
Voimattomat ihmiset syyttävät muita elämästään.
He eivät osaa ottaa vastuuta elämäntilanteestaan.
He luovat ympärilleen stressaavan ilmapiirin, -
koska sellaista on heidän sisäinen elämänsä.
Heillä on paljon pelkoja.
He määräilevät, kuinka asioiden tulisi olla.
He tekevät sen aggressiivisesti tai passiivisesti.
Taustalla on kuitenkin aina pelkoa.
He pelkäävät tulevansa satutetuiksi ja torjutuiksi.
He eivät uskalla luovuttaa kontrollia kenellekään.
He pelkäävät kaikenlaista.
Ahdistus ajaa heidät suojelemaan itseään.
He tekevät sen kontrolloimalla.
Voimattomat ihmiset eivät ota vastuuta onnellisuudestaan.
"Olet niin onnellinen. Olisi kiva saada siitä palanen."
"Sitten pidit minusta, ja se teki minut onnelliseksi."
"Sinulla riittää onnea, joten sovimme yhteen niin kauan, -
kunnes olen kuluttanut kaiken."
"Kun sinun onnesi loppuu, -
eikä minulla ollut sitä alussakaan, mitä sitten teemme?"
"Et ole se nainen, johon ihastuin!"
Sanoo mies, joka oli itse kuin tuoksuva kukkanen, -
joka jäi ruohonleikkurin alle.
Voimattomat ihmiset luovat itselleen stressaavan ympäristön.
Heidän kanssaan on vaikea työskennellä.
Sitä on vaikea kestää.
Ehkä luulette olevanne immuuneja ahdistukselle.
Osaatte olla onnellisia, vaikka muut olisivat kuinka onnettomia.
Testaatte kykyjänne menemällä onnettoman kanssa naimisiin.
Älkää tehkö niin.
Pyydän teitä.
Se osoittaa teidän pelkäävän läheisyyttä.
Jos lapsuudenkodissanne ei oltu läheisiä, -
ette osaa luoda läheisyyttä ympärillenne.
Lapsuudenkodin ympäristö on merkittävässä osassa, -
koska se on antanut teille tietynlaiset työkalut.
Työkalut ohjaavat teitä tietynlaiseen elämään.
Miksi ihminen, jonka isä pahoinpiteli häntä, -
menee naimisiin väkivaltaisen ihmisen kanssa?
"Jumala vihaa minua! Hän on syypää koko juttuun!"
"Rukoilin ja pyysin, etten joutuisi enää kokemaan tätä!"
Tällaisen ihmisen on muutettava ajattelutapansa.
Hän on oppinut tavan suhtautua elämänsä tärkeimpään mieheen.
Hänellä on siihen työkalut, ja se tuntuu hänestä rakkaudelta.
"Sinä olet pelottavan mukava mies."
"Sinä haluaisit, että oppisin rakastamaan oikeasti."
"Mutta sinä olet ääliö!"
"Selviän sinusta. Tiedän, kuinka sinua käsitellään."
Niin se tapahtuu. Siinä ei tarvitse kasvaa.
Menin naimisiin samanlaisen tunteettoman ihmisen kanssa, -
jollainen isäni oli.
Entä kaikki ne, jotka kasvoivat ilman vanhempia?
Heillä ei ole työkaluja.
Niin se kuitenkin tapahtuu.
Mies, jolla ei ole äitiä, ei osaa kohdata naista.
Hän ei ole harjoitellut läheisyyttä vastakkaisen sukupuolen kanssa.
Lapsuuden malli ei ole se, jota kannattaa kopioida.
Kuinka voitte löytää sellaiset työkalut, -
joilla voitte luoda haluamanne elämän?
Vain voimalliset ihmiset ottavat sellaisen vastuun elämästään.
He voivat muuttaa elämänsä.
Uhrit taas pysyvät voimattomina ja toistavat lapsuuden mallia.
He eivät osaa ottaa vastuuta elämästään.
Ymmärrättekö?
"Eikö vaihdettaisi jo aihetta?"
Okei, vaihdetaan aihetta.
Voimalliset ihmiset osaavat rakentaa haluamansa elämän.
He ottavat vastuun myös huomisesta.
He ymmärtävät, että tämän päivän päätökset vaikuttavat huomiseen.
He eivät vaadi ihmisiltä kunnioitusta.
He luovat kunnioittavan ympäristön.
He alkavat itse rakastaa ja kunnioittaa toisia yhä enemmän.
Pian heidän lähellään on vain rakastavia ihmisiä.
He vetävät puoleensa samanlaisia ihmisiä.
Jos alkaisin myydä huumeita, -
saisin paljon huumekavereita.
Tosi outoa.
Ulkoinen minäni ei silloin vastaisi sisäistä minääni.
Voimalliset ihmiset luovat ihmissuhteita, -
jotka tulevat sisimmästä.
Voimalliset ihmiset toimivat.
He ovat vesiletkusta kuralätäkköön pulppuava raikas vesi.
Muta ei mene vesiletkun sisälle.
Ympäristö ei muuta heitä. He muuttavat ympäristöä.
Heillä on puhdasta vettä mukanaan.
Voimalliset ihmiset eivät vain reagoi ympäristöönsä.
En aloita aamuani toivomalla, että työpäivä menee hyvin.
"Toivottavasti jotain hyvää tapahtuu."
"Toivottavasti ihmiset pitävät minusta."
"Toivottavasti ongelmat kasaantuvat muiden päälle."
Minä aloitan päiväni päättäväisemmin.
Olen varma, että päivästä tulee hyvä.
Huonostakin päivästä voi löytää toivoa.
Löydän siitä jotain positiivista.
Elämääni kuuluu haasteita, ongelmia ja kipua.
Pystyn silti ohjaamaan elämääni siihen suuntaan, mihin tahdon.
Taito rakentaa huomista on sellainen kyky, -
jota kannattaa puolisossa etsiä.
Tämä liittyy tarkoituksellisuuteen, josta tulemme vielä puhumaan.
Miltä toimiminen näyttää sinusta?
Jos valitset kumppanin, joka vain odottelee, saat odotella.
"Jonain päivänä menen opiskelemaan. Ja sitten..."
Mitä sitä ennen sitten tapahtuu?
Sinä kärsit.
Voimalliset ihmiset hoitavat ihmissuhteitaan kuin puutarhaa.
Osaan suojella sitä jäniksiä ja kauriita vastaan.
Osaan suojella sitä härkiä vastaan.
Osaan laittaa rajat ihmisille, jotka eivät arvosta työtäni.
He eivät arvosta rauhaani eivätkä sydäntäni.
He eivät arvosta ajatuksiani. Osaan laittaa heille rajat.
Jos jänikset yrittävät tehdä tuhoja, laitan verkkoaidan.
Jos taas kauriit ovat ongelmana, korotan aidan korkeutta.
Jos taas vastassa on härkä, käytän sähköaitaa.
Osaan asettaa rajat, kun vastassa on ongelmallinen ihminen.
Minusta ei tule uhria.
Tiedän, että joskus loukkaantumiselle ei mahda mitään.
Jos kuitenkin jäät loukattavaksi, olet vapaaehtoinen, et uhri.
Onko selvä?
Katumus ja mielenmuutos johtaa virkistymiseen.
Katumus johtaa siihen, -
mitä Herran läsnäolo meille tuo.
Herran läsnäolossa on paljon onnettomia ihmisiä, -
jotka eivät tunne mitään.
Osasyynä on uhrimentaliteetti.
Se ei ole oikea henki.
2. Tim. 1:7 "Sillä Jumala ei ole antanut meille pelkuruuden henkeä,-
vaan voiman ja rakkauden ja raittiuden hengen."
Se on annettu sinulle.
Etsi tätä henkeä siitä ihmisestä, jonka kanssa aiot mennä naimisiin.
Onko selvä?
Voimallisillä ihmisillä on visio, jonka mukaan he elävät.
Kyllä on kyllä, ja ei on ei.
Kun sanon ei, tarkoitan sitä.
Manipulaatio ei muuta sitä.
Kun sanon rakastavani sinua, mikään ei voi muuttaa sitä.
Jos hallitsen itseäni, minua ei voi estää rakastamasta.
Rakkauteni ei riipu siitä, saanko vastakaikua.
Se riippuu vain päätöksestäni, -
ja voimastani pysyä päätöksessäni.
Se suojelee rakkauttamme ulkopuolisilta uhkilta.
Hallitsen itseäni.
Ole hyvä vaan.
Se karkottaa pelon.
Vahva ihminen rakastaa minua.
Kun Herra sanoo valinneensa meidät, -
se tuntuu todella hyvältä.
Vahvan ihmisen rakkaus karkottaa pelon.
Voimallinen ihminen tekee, mitä hän sanoo tekevänsä.
Tekeekö hän koskaan virheitä? Tietysti, mutta hän nousee jälleen.
Jos hänen elämäänsä tarkastellaan, vastaako se hänen puheitaan?
En tarkoita, että meidän pitäisi olla täydellisiä.
En tarkoita sitä.
Tarkoitan sitä, päätättekö elämänne arvoista?
Osaatteko edetä tavoitteitanne kohti?
Jos pystytte siihen, -
on järkevää viettää kanssanne aikaa.
Kuvitelkaa, että teillä on menestyvä yritys.
Toinen liikemies ottaa teihin yhteyttä ja ehdottaa kumppanuutta.
"Niinkö? Miten firmallasi menee?"
"Hyvin. Maalailen juuri rekkaani."
"Vastamaalattu rekka. Sepä hienoa."
"Mitä kuljetat siinä?" "Jotain vain."
"Oikeastaan olen vararikossa."
"Ajattelin, että firmastasi olisi apua. En oikein osaa tätä hommaa."
"Hyvä idea! Tehdään niin."
Hyvä liikemies ei tekisi niin.
Sama juttu elämässä.
Hoidatteko firmaanne hyvin?
Nämä ovat niitä kysymyksiä, joita vanhempanne esittävät.
"Mistä hän on kotoisin? Millaisesta perheestä? Onko työpaikkaa?"
"Hän vasta opiskelee."
"Kulta, hänellä ei ole työpaikkaa."
"Mutta olen rakastunut, ja enkeli kertoi, että hän on se oikea".
"Juuri tuo, joka hyppii päällään!"
Älkää tehkö sitä.
Mihin pitäisi kiinnittää huomiota, kun menee ostamaan puolisoa?
Etsikää sellaista henkilöä, -
jonka elämällä on sinun elämääsi jotain lisättävää.
Älkää etsikö ihmistä, jota pitäisi hoitaa.
Älkää etsikö ihmistä, joka tarvitsee teitä.
Se johtaa siihen, että teidän elämänne puolittuu.
Osaako ihastuksenne kohde rakentaa elämäänsä?
Rakentavatko he sitä?
En tarkoita vain työpaikkaa.
Jos ihastuksella on kaksi jalkaa, sekin on hienoa.
Se ei tee häntä erityiseksi.
Jos ihastus ei ole koskaan ollut vankilassa, mahtavaa.
Osaako hän rakentaa sellaisen elämän, -
johon kuuluu rakastavia ja kunnioittavia ihmisiä?
Vai kulkeeko hän epäilyttävissä porukoissa?
Voisiko hän muka olla ainoa hyvä tyyppi siinä joukossa?
Ystäväpiiri on kuin peili.
Siitä voi nähdä, mitä puoliso toisi elämääsi.
Tarkkailkaa sitä, mitä tapahtuu ihastuksen kohteenne ympärillä.
Siitä tulee osa elämäänne.
Jos ette halua olla siinä mukana, ei kannata mennä naimisiin.
Kun seurustelette jonkun kanssa, tulette osaksi heidän elämäänsä.
Tätä kannattaa miettiä ennen häitä.
Kannattaa tarkkailla, kuinka hän käyttäytyy perheensä seurassa.
Onko hän aikuinen vai lapsi?
Jos teidän on asetettava rajoja puolisonne perheelle, -
puolisonne ei auta teitä, jos hän on vain lapsi.
Se vaikuttaa teihin ja teidän lapsiinne.
Kaksi vahvaa ihmistä voi ratkaista nämä ongelmat, -
vaikka ongelmat olisivat suuriakin.
Heikko ja vahva eivät pysty siihen. Kaksi heikkoa eivät pysty siihen.
He vain päätyvät naimisiin.
Aika usein ihminen tietää itse, -
että hän on menossa naimisiin väärän ihmisen kanssa.
Hän menee naimisiin ihmisen kanssa, joka ei ota vastuuta.
Hän tuntee olevansa avioliiton uhri.
Kerran yksi tyttö kertoi Pyhän Hengen varoittaneen häntä -
ja sanoneen, että hänen pitäisi perua häät.
Nyt hän käytti sitä syynä eroon.
Kuulostaa hullulta, -
mutta tätä tapahtuu uskoville.
Sitä tapahtuu ihmisille, jotka tuntevat Jeesuksen -
ja jotka ovat fiksuja ihmisiä.
Silti he puhuvat siihen tyyliin, -
kuin he olisivat voimattomia uhreja.
He haluavat pois tilanteesta, johon heidät on pakotettu.
Sitten huonot uutiset. Joudutte samaan tilanteeseen pian uudestaan.
Uhrimentaliteetistä pääsee eroon vain katumalla ja muuttumalla.
Se pätee sekä teihin -
että niihin voimattomiin ihmisiin, joihin ihastutte.
Sen on muututtava.
Voitte vain vaatia muutosta.
Ymmärrättekö? Hyvä.
Pankaa käsi sydämellenne.
Toistakaa perässä: En ole saanut pelkuruuden henkeä, -
vaan voiman ja rakkauden ja raittiuden hengen.
En ole saanut pelkuruuden henkeä.
En ole uhri, enkä syytä tilanteestani muita.
Olen saanut voiman ja rakkauden hengen.
Hallitsen rakkauttani ja voimaani.
Kerron itselleni, mitä tulee tehdä, ja tottelen itseäni.
Etsin puolisoa, jolla on tämä sama henki.
Jeesuksen nimessä, aamen.
Nähdään ensi kerralla.
Nyt olemme päässeet kurssin parhaaseen osaan, -
joka on ehkä myös vaikein.
Voimallisia ihmisiä, voimallisia päätöksiä. Pidän tästä aiheesta.
Tässä kohtaa joudumme todella arvioimaan, -
millaisessa suhteessa olemme.
Jos käytte tätä kurssia seurustelukumppaninne kanssa, -
joudutte tosiaan punnitsemaan päätöstänne.
Se on hyvä juttu.
Se on todella hienoa.
Meillä on yksi keino, jolla pidämme avioliittomme voimallisena.
Rohkaisemme toisiamme tekemään aina parhaamme.
Minun tavoitteeni on, että Kim menestyisi kaikessa.
Hän taas haluaa, että minä menestyn.
Jos Kim saa joskus enemmän huomiota osakseen, -
ja minä tuen häntä siinä, -
osaan olla tyytyväinen.
Samalla tiedän, että seuraavan kerran roolit vaihtuvat, -
ja silloin Kim on tukemassa ja rohkaisemassa minua.
Näin emme koskaan joudu tilanteeseen, -
jossa olisimme kateellisia toisen saamasta huomiosta.
Olemme tiimi, ja kummankin menestys on yhteistä.
Menestys on paljon suurempaa, kun olemme tiimi.
Se on hieno asia.
On meillä toki ollut pieniä haasteitakin.
Pääasia on kuitenkin se, että tuemme toistemme menestystä.
Danny vertasi avioliittoa puutarhaan.
Meidän on hoidettava puutarhaamme, eli yhteyttämme.
Yksi asia, jolla saamme suhteeseemme voimaa, -
on rajojen asettaminen.
Skyler jo puhuikin yhdestä perusarvostamme. Olemme tiimi.
Jaamme menestyksemme, ja haluamme toisillemme vain parasta.
Olemme päättäneet päästää tiimiimme vain niitä ihmisiä, -
jotka arvostavat samaa asiaa -
ja jotka näkevät meidät tiiiminä.
He arvostavat sitä, että olemme tiimi.
Se on yksi tapa, jolla voimistamme suhdettamme.
Asetamme rajoja.
Haluamme teidän ymmärtävän yhden asian.
Meistä oli tulossa voimallisia ihmisiä jo ennen naimisiinmenoa.
Voimallista elämäntapaa ei kannata jättää vain avioliittoon.
Sitä kannattaa alkaa harjoitella heti, vaikka olisikin vielä sinkku.
Me olimme jo alkaneet tulla oman itsemme parhaiksi versioiksi.
Olimme jo alkaneet harjoitella itsehillintää, -
toisten ihmisten kunnioittamista ja palvelemista.
Meistä oli jo tulossa voimallisia ihmisiä.
Kun meistä tuli pari, olimme kaksi voimallista ihmistä.
Kaksi suurta ilotulitetta loi voimallisen räjähdyksen.
Suomennos: Hanna Tischer